لومباردیہ

لومباردیہ یا لومباردی (انگریزی: Lombardy) (اطالوی: Lombardia) اٹلی کے بیس علاقوں میں سے ایک ہے، جس کا علاقائی صدر مقام میلان ہے۔ اطالوی آبادی کا چھٹا حصہ لومباردیہ میں رہتا ہے، جہاں اٹلی کی کل جی۔ڈی۔پی GDP کا چوتھا حصہ پیدا ہوتا ہے۔ جغرافیہ لومباردیہ کے شمال میں بلند پہاڑیاں واقع ہیں، علاقہ کا تقریبا چالیس فیصد حصہ پہاڑی ہے جن میں بلند ترین برنینا رینج (Bernina Range) کی پہاڑیاں ہیں جو چار ہزار میٹر تک کی بلندی تک بھی جاتی ہیں۔ جنوب میں دریائے پوہ (Po river) بہتا ہے، جو اٹلی کا سب سے (طویل ترین) لمبا دریا ہے۔ علاقہ کے دیگر اہم دریاؤں میں دریائےآدّا (آدا (دریا))، منچیو اور دریائے تیچینو (تیچینو) شامل ہیں جو سب دریائے پوہ میں گرتے ہیں۔ دریاؤں کے علاوہ علاقہ میں کئی ندیاں بھی بہتی ہیں جن میں بڑی ندیاں، ندی ماجیورے (Maggiore)( ماجّورے) یا واریزے کی ندی (Lake of Varese)، کومو کی جھیل (lake Como) اور گاردا جھیل (lake Garda) ہیں۔ علاقہ کو بارہ صوبوں میں تقسیم کیا گیا ہے، جن کی تفصیل خانہ معلومات میں دی گئی ہے۔ (نوٹ: خانہ معلومات میں دی گئی آبادی سارے صوبہ بشمول تمام کمونے کی آبادی کے ہے، نہ کا صرف شہر کی۔) اقتصادیات لومباردی دنیا کے کاروباری انجنوں (محرّک)میں سے ایک ہے، جس کی جی۔ ڈی۔ پی GDP اسٹاٹ (ISTAT) کے اعدادوشمار کے مطابق چار کھرب امریکی ڈالر ہے جو کئی امیر ممالک مثلا سعودی عرب، سویزرلینڈ اور سویڈن کی جی۔ ڈی۔ پی سے بھی زیادہ ہے۔ علاقہ کا شمار یورپ کے تین امیر ترین علاقوں میں ہوتا ہے، جہاں فی کس آمدنی اٹلی ہی کے باقی علاقوں کی فی کس آمدنی سے پچاس فیصد زیادہ ہے۔ 2003ء کے یوروسٹیٹ (Eurostat) اعداد شمار کے مطابق لومباردیہ کی جی۔ ڈی۔ پی یورپ کے تمام علاقوں میں سب سے زیادہ تھی۔ کئی قومی اور بین الاقوامی اداروں کے مراکز میلان میں واقعہ ہیں۔ پیداوار میں لوہا اور سٹیل، گاڑیاں، میکانی نظام اور پرزہ جات، کمیائی مادے، کپڑا، فرنیچر، چمڑہ اور چمڑہ کی مصنوعات، جوتے وغیرہ شامل ہیں۔ بریشیا کا صوبہ دفاعی سازوسامان کی پیداوار کے لیے شہرت رکھتا ہے، جبکہ صوبہ کومو ریشم اور لیس کی پیداوار کے لیے۔ اچھے نہری نظام اور کھادوں کے استعمال میں ترقی کی وجہ سے زرعی پیداوار میں بھی بہتر ہے۔ میدانی علاقے جو نہروں سے آب پاش ہوتے ہیں وہاں سال میں آٹھ فصلیں بھی ہوتی ہیں۔ اہم زرعی مصنوعات میں سبزیاں، اناج، پھل وغیرہ شامل ہیں۔ قدرے بلند علاقوں میں پھلوں کے درخت بکثرت ہیں اور اہم پیداوار میں وائن کی تیاری میں استعمال ہونے والے پھل اور زیتون شامل ہیں۔ بکثرت پیدا ہونے والے مویشیوں میں سور ہیں۔ طرح آبادی علاقہ پچانوے لاکھ افراد کا گھر ہے، جو اٹلی کی کل آبادی کا چھٹا حصہ ہے۔ علاقائی آبادی پچاس اور ساٹھ کی دہائی میں اٹلی کے جنوبی علاقوں کے مہاجروں کی آمد کی وجہ سے تقریبا دگنی ہو گئی تھی۔ اسی اور نوے کی دہائی میں علاقہ غیر ملکی مہاجرین کی منزل مقصود رہا اور آج اٹلی میں رہنے والے غیر ملکی مہاجرین کا ایک چوتھائی لومباردیہ میں رہتا ہے۔ اطالوی قومی ادارہ شماریات (ISTAT) کے 2006ء کے اعدادوشمار کے مطابق علاقہ میں 665,884 غیر ملکی مہاجرین رہتے ہیں، جو علاقہ کی کل آبادی کا سات فیصد ہے۔ علاقہ کے آباد ترین شہر جن کی آبادی پچاس ہزار نفوس سے زیادہ ہے درج ذیل ہیں۔ (نوٹ: خانہ معلومات میں دی گئي آبادی شہر کی ہے نہ کہ پورے صوبہ کی، شہر کی آبادی میں زیر انتظام کمونے کی آبادی شامل نہیں ہے۔) مزید پڑھیے اٹلی کی علاقائی تقسیم بیرونی روابط عمومی معلومات علاقہ لومباریہ - باضابطہ ویب ساٹ لومباردیہ کا نقشہآرکائیو شدہ بذریعہ italy-weather-and-maps.com صوبوں کی ویب سائیٹیں صوبہ برگاموآرکائیو شدہ بذریعہ provincia.bergamo.it صوبہ بریشیا صوبہ کوموآرکائیو شدہ بذریعہ provincia.como.it صوبہ کریمونہ صوبہ لیکو صوبہ لودی صوبہ مانتوعہ صوبہ میلانآرکائیو شدہ بذریعہ provincia.milano.it صوبہ پاویہ صوبہ واریزےآرکائیو شدہ بذریعہ provincia.varese.it صوبہ سوندریو